Irene Roig presenta a Burjassot ‘Entre suspiros’, una recopilació de 46 relats curts
2025-07-24

Dijous que ve 15 de juny, la Casa de Cultura albergarà la presentació d’un nou llibre. En aquesta ocasió es tracta de Entre suspiros, una col·lecció de relats de l’autora Irene Roig. La presentació tindrà lloc a les 19 h, a la Sala d’Audiovisuals i estarà a càrrec de la mateixa autora.

Nascuda a Burjassot en 1980, Irene reconeix el seu gust per escriure des de ben xicoteta i ho considera com un acte terapèutic i íntim, així com un espai de reflexió necessari i idoni on bolcar els seus somnis i les seues pors. Dedicada a l’ensenyament i treballant durant temps prolongat com a educadora infantil, una de les principals fonts d’inspiració d’Irene ha sigut l’etapa de la infantesa. D’altra banda, l’univers teatral, en el qual es va submergir en plena adolescència i el qual el va ajudar a superar temors i a conéixer-se a si mateixa, també és hui font d’inspiració per a ella a l’hora d’escriure i de construir als seus personatges.

Ara Irene Roig presenta Entre suspiros, una sèrie de relats curts, uns més que uns altres, 46 en total, amb l’única motivació de reflexionar, de sentir i fer sentir. “No amaguen respostes” i, en paraules de la seua creadora, “no pretenen en absolut convéncer de res”. Amb tots ells, la seua autora continua aprenent, fent-se preguntes sobre la vida i la mort i sobre les diferents realitats que ens emboliquen cada dia. Hi ha, en el compendi d’històries, un intent de posar-se en la pell de personatges singulars que pateixen injustícies i també en la d’alguns herois que salven vides o ressorgeixen de les seues cendres.

La presentació de Entre suspiros és una més de les activitats periòdiques, organitzades per la Biblioteca Municipal, dins del seu programa d’Animació a la Lectura.